hotchpotch/miracl-hf-unified huggingface dataset:
สิงคโปร์แอร์ไลน์คาร์โก
สิงคโปร์แอร์ไลน์คาร์โก (Singapore Airlines Cargo หรือ SIA Cargo) เป็นสายการบินในเครือของสิงคโปร์แอร์ไลน์ ก่อตั้งเมื่อปี พ.ศ. 2544 จัดว่าเป็นสายการบินขนส่งสินค้าที่ใหญ่ที่สุดเป็นอันดับสามของโลก เมื่อวัดจากหน่วยตันกิโลเมตร (tonne kilometres - FTK) มีเครือข่ายการบินสู่ 36 เมืองใน 18 ประเทศ ขนส่งสินค้า 8 พันล้านตันกิโลเมตรด้วยเครื่องบินขนส่งสินค้ารุ่น Boeing 747-412F จำนวน 14 ลำ มีชื่อว่า MegaArk ใช้เครื่องยนต์ Pratt & Whitney รุ่น PW4056 และดำเนินการขนส่งสินค้าผ่านเครื่องบินโดยสารของสิงคโปร์แอร์ไลน์อีก 96 ลำ
สิงคโปร์แอร์ไลน์คาร์โกเป็นหนึ่งในสมาชิก WOW Alliance ซึ่งเป็นกลุ่มพันธมิตรของสายการบินขนส่งสินค้า ประกอบไปด้วย Lufthansa Cargo, SAS Cargo Group และ JAL Cargo ก่อตั้งเมื่อ 1 ตุลาคม พ.ศ. 2544 นอกจากนี้สิงคโปร์แอร์ไลน์คาร์โกยังถือหุ้น 25% ในเกรตวอลล์แอร์ไลน์ ซึ่งเป็นสายการบินขนส่งสินค้ารายใหม่ มีฐานการบินอยู่ที่เมืองเซี่ยงไฮ้ สาธารณรัฐประชาชนจีน และให้เช่าเครื่องบินขนส่งสินค้ารุ่น Boeing 747-412F จำนวน 2 ลำ ทำการบินขนส่งสินค้าจากเซี่ยงไฮ้ไปยังอัมสเตอร์ดัม ประเทศเนเธอร์แลนด์
สิงคโปร์แอร์ไลน์คาร์โกเริ่มทำการบินเมื่อวันที่ 1 กรกฎาคม พ.ศ. 2544 โดยเข้ามาดำเนินการและดูแลการขนส่งสินค้าทั้งหมดของสิงคโปร์แอร์ไลน์ในฐานะบริษัทลูก
ไม่กี่ปีต่อมาสายการบินได้ขยายเส้นทางการบินใหม่ๆ ซึ่งเป็นผลพลอยได้จากการเปิดเสรีทางการบิน โดยได้เริ่มให้บริการครอบคลุมทั่วโลกเป็นครั้งแรกเมื่อวันที่ 31 ตุลาคม พ.ศ. 2544 เส้นทาง สิงคโปร์ – ฮ่องกง – ดัลลัส – ชิคาโก้ – บรัสเซลส์ (เบลเยี่ยม) – ซาร์จาห์ (สหรัฐอาหรับเอมิเรตส์) – สิงคโปร์ ในวันพุธ และให้บริการเส้นทาง สิงคโปร์ – ฮ่องกง – ดัลลัส – ชิคาโก้ – บรัสเซลส์ – มุมไบ (อินเดีย) – สิงคโปร์ ในวันศุกร์ นอกจากนี้ยังเป็นสายการบินขนส่งสินค้าประเทศที่สามรายแรกที่ให้บริการบินตรงระหว่างประเทศจีนกับสหรัฐอเมริกา ในเส้นทาง เซียะเหมิน – นานกิง – ชิคาโก้ – ลอสแอนเจลิส – นานกิง และในเดือนมีนาคม 2004 ได้เริ่มบินเส้นทาง นิวยอร์ก – บรัสเซลส์ – คูเวต – โคลอมโบ (ศรีลังกา) – สิงคโปร์
เดอะเคมิคอลบราเทอส์
เดอะเคมิคอลบราเทอส์ () เป็นดูโอจากอังกฤษ เจ้าของรางวัลแกรมมี่ มีสมาชิกคือ ทอม โรว์แลนด์ และ เอ็ด ไซมอน ในตอนแรกพวกเขาจะเรียกตัวเองว่า "The Dust Brothers" แต่ซ้ำกับดูโอของอเมริกัน จึงเปลี่ยนชื่อมาเป็นชื่อนี้ในปี 1995 พวกเขาเป็นที่รู้จักในฐานะผู้บุกเบิกวงการเพลงบิ๊กบีต ดนตรีอิเล็กทรอนิกส์แดนซ์ ประสบความสำเร็จในช่วงทศวรรษ 1990
สมาคมแม่บ้านหัวใจเปลี่ยว
สมาคมแม่บ้านหัวใจเปลี่ยว () เป็นละครชุดแนวดราม่า-คอเมดี ออกอากาศทางสถานีโทรทัศน์เอบีซีของประเทศสหรัฐอเมริกา จัดสร้างโดยมาร์ก เชอร์รี และผลิตโดยเอบีซี สตูดิโอและเชอร์รี โปรดักชัน
นับตั้งแต่เริ่มออกอากาศทางสถานีโทรทัศน์เอบีซีเมื่อวันที่ 3 ตุลาคม ค.ศ. 2004 ละครชุดนี้ได้รับผลตอบรับเป็นอย่างทั้งจากนักวิจารณ์และผู้ชม ตลอดจนได้รับรางวัลและเข้าชิงรางวัลสำคัญ ๆ อย่างเช่น รางวัลเอ็มมี่ อวอร์ด เป็นตัน โดยมีการประมาณการณ์ว่า ละครชุดนี้มีผู้ชมราว ๆ 115 ถึง 119 ล้านคนทั่วโลก
"สมาคมแม่บ้านหัวใจเปลี่ยว"เป็นเรื่องราวของกลุ่มแม่บ้านของย่านชานเมืองที่มีชื่อว่า ถนนวิสทีเรีย เลน ในเมืองแฟร์วิว ซึ่งเป็นสถานที่ถูกสมมุติขึ้นเพื่อไห้เป็นสถานที่พักอาศัยของกลุ่มนักแสดงนำในเรื่อง โดยกลุ่มแม่บ้านที่ทำหน้าที่ดำเนินเรื่องประกอบด้วย ซูซาน เมเยอร์, ลินเน็ท สกาโว, บรี แวน ดี แคมป์, กาเบรียล โซลิส, อีดี้ บริทท์และ แคทเธอรีน เมย์แฟร์ ซึ่งเข้ามาสมทบในซีซั่นที่ 5และ รีเน่ เพอร์รี่ ซึ่งก็เข้ามาสมทบในซีซั่นที่ 7 นอกจากนี้ ยังมี แมรี่ อลิซ ยัง อดีตหนึ่งในกลุ่มแม่บ้าน
กลุ่มแม่บ้านที่เป็นตัวละครหลักที่ดำเนินเรื่องราวใน Desperate Housewives ประกอบด้วยซูซาน มีอาชีพเป็นนักวาดภาพประกอบหนังสือสำหรับเด็ก และมีนิสัยซุ่มซ่ามอันที่เป็นรู้กันทั่ว 
ซูซานเคยสมรสกับ คาร์ล เมเยอร์ ก่อนจะหย่าร้างกัน โดยมีลูกสาวด้วยกัน 1 คนคือ จูลี่ และ
ได้แต่งงานใหม่กับ ไมค์ เดลฟิโน่ ได้ลูกชายอีกคนคือ เอ็มเจ
ลินเน็ท เป็นอดีตผู้บริหารบริษัทโฆษณาที่ประสบความสำเร็จอย่างสูง 
ผู้หญิงเก่ง เชื่อมั่นในตัวเอง ไม่ยอมใครง่ายๆ
ภายหลังได้ผันตัวมาเป็นแม่บ้าน โดยมีลูกถึง 4 คนกับสามีคือ ทอม สกาโว
สามีที่ไม่ค่อยเอาไหน
บรี เป็นแม่บ้านหัวโบราณ ที่ยึดติดอยู่กับเนี้ยบแบบ ไร้ที่ติ
ผู้หญิงส่วนใหญ่ ใฝ่ฝันที่จะมีชีวิตที่เพียบพร้อมด้วยกันทั้งนั้น
แต่ไม่ใช่เรื่องง่าย ที่จะมีชีวิตที่สมบูรณ์แบบเช่นนั้น
มีสามีเป็นคุณหมอ เร็กซ์ แวน ดี แคมป์ และ มีลูกด้วยกัน 2คนคือ แอนดรูว์ และ แดเนียล
กาเบรียล โซลิส เป็นอดีตนางแบบชื่อดัง 
กาเบรียล เจ้าเล่ห์ ฉลาดแกมโกง มาจากครอบครัวที่แตกแยก 
และมีอดีตในวัยเด็กที่ขมขื่น
เธอจึงยังเหมือนเด็กที่เอาแต่ใจ และไม่มีเหตุผล
แต่งงานกับนักธุรกิจผู้ร่ำรวย คารอส โซลิส มีลูกสาวสองคน คือ ฮวนนิต้า(ชื่อแม่ของคาลอส)และ ซีเลีย
อีดี้ เป็นนายหน้าค้าอสังหาริมทรัพย์ในเขตแฟร์วิว
หม้ายสาว เสน่ห์ล้นเหลือ นิสัยตรงไปตรงมา แต่ไม่ค่อยเป็นมิตรกับใคร
ในซีซัน 5 อีดี้ได้ประสบอุบัติเหตุชนเสาไฟฟ้าและช็อตเธอจนเสียชีวิต
อดีตเพื่อนบ้านของซูซานที่ย้ายกลับเข้ามายังวิสทีเรียเลนอีกครั้ง พร้อมกับสามีใหม่และลูกสาว ตั้งแต่ Season 4
ภาพลักษณ์แม่บ้านชั้นแนวหน้า ผุ้เก่งกาจ มีรสนิยม และงามสง่า
แม่บ้านคนใหม่ของวิสทีเรียเลน ในซี่ซัน 7 ตอนแรกเธอ มีนิสัย ไฮโซ เย่อหยิ่ง และในอดีตเป็นเพื่อนสนิทของลินเน็ต และเปิดเผยว่า เคยนอนกับทอมเมื่อ สมัยมหาลัย ลินเน็ตจึงให้อภัย และเป็นเพื่อนของคนละแวกนั้น
อุปกรณ์สังเกตการณ์ดาราศาสตร์ในวงโคจร
อุปกรณ์สังเกตการณ์ดาราศาสตร์ในวงโคจร (; OAO) เป็นชุดหอดูดาวในอวกาศสี่ตัวขององค์การนาซาที่ส่งขึ้นสู่อวกาศระหว่างปี ค.ศ. 1966 - 1972 ซึ่งให้ผลสังเกตการณ์คุณภาพสูงสำหรับวัตถุท้องฟ้าในช่วงคลื่นอัลตราไวโอเลตได้เป็นครั้งแรก แม้อุปกรณ์สังเกตการณ์ 2 ตัวไม่ประสบความสำเร็จ แต่อุปกรณ์อีกสองตัวก็ประสบความสำเร็จอย่างยิ่งและช่วยกระตุ้นความสนใจในแวดวงนักดาราศาสตร์ให้มองเห็นความสำคัญของการสังเกตการณ์ในห้วงอวกาศ เป็นจุดเริ่มต้นที่นำไปสู่ความสำเร็จของกล้องโทรทรรศน์อวกาศฮับเบิล
ดาวเทียม OAO ดวงแรกส่งขึ้นสู่อวกาศเมื่อวันที่ 8 เมษายน ค.ศ. 1966 พร้อมเครื่องมือตรวจสอบการแผ่รังสีในช่วงคลื่นอัลตราไวโอเลต รังสีเอกซ์ และรังสีแกมมา ทว่าก่อนที่เครื่องมือวัดจะได้ทำงาน ก็เกิดปัญหากับระบบจ่ายไฟ ทำให้ต้องยกเลิกภารกิจไปในเวลาเพียง 3 วัน
ดาวเทียม OAO-2 ขึ้นสู่อวกาศเมื่อวันที่ 7 ธันวาคม ค.ศ. 1968 พร้อมกล้องโทรทรรศน์อัลตราไวโอเลต 11 ตัว มันทำการสังเกตการณ์อวกาศได้อย่างสมบูรณ์จนกระทั่งเดือนมกราคม ค.ศ. 1973 ผลที่ได้เป็นการค้นพบที่สำคัญทางดาราศาสตร์หลายประการ เช่นการค้นพบว่ารอบๆ ดาวหางเป็นแก๊สไฮโดรเจนจำนวนมาก หรือการเฝ้าสังเกตการณ์โนวาและพบว่าความสว่าง UV ของมันมักจะเพิ่มขึ้นระหว่างที่ความสว่างทางแสงลดลง เป็นต้น
OAO-B มีภารกิจนำกล้องโทรทรรศน์อัลตราไวโอเลตขนาด 38 นิ้วขึ้นไปเพื่อตรวจลำแสงของวัตถุที่ไม่ค่อยสว่างนัก แต่โชคร้ายที่จรวดนำส่งไม่ยอมแยกตัวออกจากดาวเทียมระหว่างการขึ้นสู่อวกาศเมื่อ 3 พฤศจิกายน ค.ศ. 1970 ดาวเทียมจึงย้อนกลับเข้ามาสู่บรรยากาศของโลกและตกลงในมหาสมุทรแอตแลนติกในเวลาต่อมา
OAO-3 ขึ้นสู่อวกาศเมื่อ 21 สิงหาคม ค.ศ. 1972 และได้ทำงานเป็นผลสำเร็จอย่างมากสำหรับโครงการ OAO ทั้งหมด ดาวเทียมนี้เป็นโครงการร่วมระหว่างนาซากับสภาวิจัยวิทยาศาสตร์และวิศวกรรมของสหราชอาณาจักร มันนำเครื่องตรวจวัดรังสีเอกซ์ที่สร้างโดยห้องทดลองวิทยาศาสตร์อวกาศมุลลาร์ดของยูนิเวอร์ซิตี้คอลเลจ ลอนดอน รวมถึงกล้องโทรทรรศน์อัลตราไวโอเลตขนาด 80 ซม. จากมหาวิทยาลัยปรินซ์ตัน หลังจากที่ส่งขึ้นสำเร็จ ดาวเทียมนี้ได้เปลี่ยนชื่อเป็น "โคเปอร์นิคัส" เพื่อเป็นอนุสรณ์ครบรอบวันเกิดปีที่ 500 ของนิโคเลาส์ โคเปอร์นิคัส
ดาวเทียมโคเปอร์นิคัสปฏิบัติภารกิจจนถึงเดือนกุมภาพันธ์ ค.ศ. 1981 ได้ส่งภาพสเปคตรัมความละเอียดสูงของดาวฤกษ์หลายร้อยดวงผ่านการสังเกตการณ์รังสีเอ็กซ์ ในบรรดาการค้นพบที่โดดเด่นของโคเปอร์นิคัสรายการหนึ่งคือ การค้นพบพัลซาร์คาบยาวจำนวนมาก ซึ่งมีรอบการหมุนหลายนาที แทนที่กลุ่มที่เคยพบเพียงไม่กี่วินาทีเท่านั้น
โลกสวยด้วยมือเรา
คำร้องโดย ทำนองโดยเนื่องจากป่าไม้ของเราได้ถูกทำลายขึ้นทุกวัน ในคอนเสิร์ต Earth Day มีจุดประสงค์จัดขึ้นมาเพราะได้เล็งเห็นปัญหาสิ่งแวดล้อมที่ใกล้เข้ามาขึ้นเรื่อยๆ จึงเกิดเพลงนี้ขึ้นในปี พ.ศ. 2534 จนกระทั่งปัจจุบัน เพลงนี้ได้ถูกใช้เป็นสัญลักษณ์ในการอนุรักษ์โลก
โดยคอนเสิร์ตนี้ ถูกจัดขึ้นเมื่อ ปี พ.ศ. 2534 ที่กองทัพบก ท่ามกลางจำนวนผู้ชมนับแสน
ดิสคัฟเวอรีเทอร์โบ
Discovery Turbo เป็นช่องโทรทัศน์ของ Discovery Networks Europe โดยช่องนี้จะเน้นหนักไปที่รายการเกี่ยวกับยานพาหนะต่างๆ โดยเฉพาะอย่างยิ่งรายการเกี่ยวกับการสร้างหรือการดัดแปลง รถยนต์ และรถจักรยานยนต์
ในทวีปเอเชียรวมทั้งประเทศไทย ช่องนี้จะเข้าแทนที่ช่อง Discovery Real Time และในบางประเทศ เช่น สหราชอาณาจักร ช่องนี้จะเข้าไปแทนที่ช่อง Discovery Wings และ Discovery Kids
ไฟลท์แพลน เที่ยวบินระทึกท้านรก
ไฟลท์แพลน เที่ยวบินระทึกท้านรก () ภาพยนตร์แนวระทึกขวัญเกี่ยวกับการโดยสารเครื่องบิน ออกฉายในปี ค.ศ. 2005 สร้างโดยได้รับแรงบันดาลมาจากภาพยนตร์ในปี ค.ศ. 1938 เรื่อง "The Lady Vanishes" โดย อัลเฟร็ด ฮิตช์ค็อก กำกับภาพยนตร์โดย โรเบิร์ต ชเวงเก และแสดงนำโดย โจดี ฟอสเตอร์, ปีเตอร์ ซาร์การ์ด, เอ็นริกา คริสเตนเซน, และ ฌอน บีน
ไคลน์ แพร็ต อดีตวิศวกรเครื่องบินเดินทางจากเบอร์ลิน เยอรมนี ด้วยสภาพจิตใจอันบอบช้ำเมื่อเธอต้องสูญเสียสามีอันเป็นที่รักไปจากการตกตึก แพร็ตมีเพียงลูกสาววัย 6 ขวบ คือ จูเลีย ที่มีอาการหวาดผวาเมื่อต้องออกจากบ้าน บนเที่ยวบินที่มุ่งหน้าไปสู่นิวยอร์ก บ้านเกิดของเธอที่เธอตั้งใจจะเริ่มต้นชีวิตใหม่ เมื่อเครื่องเริ่มออก เธอเผลอหลับไป ก่อนตื่นมาพบว่า จูเลียได้หายไป เมื่อเธอออกตามหาทุกคนบนเครื่องต่างยืนยันว่าไม่มีใครเห็นจูเลีย และถึงขั้นที่ว่าไม่ได้มีจูเลียอยู่บนเครื่องมาตั้งแต่ต้นแล้ว จนทุกคนต่างเชื่อว่าแพร็ตเป็นเพียงผู้หญิงโรคประสาท
โจโก๋
โจโก๋ (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นคหบดีในยุคราชวงศ์ฮั่นตอนปลาย เป็นบิดาของโจโฉ อัครมหาเสนาบดีและผู้ก่อตั้งวุยก๊กในเวลาต่อมา
โจโก๋เกิดในตระกูลแฮหัว แต่ต่อมาขันทีโจเท้งได้นำโจโก๋เลี้ยงเป็นบุตรบุญธรรม โจโก๋เปลี่ยนมาถือแซ่โจ ทำให้โจโฉต้องถือแซ่โจตามไปด้วย โจโก๋มีบทบาทในเรื่องสามก๊กอยู่ 2-3 ครั้ง ครั้งแรกสุดคือตอนที่กล่าวถึงประวัติของโจโฉในวัยเด็ก โจโฉในวัยเด็กนั้นเป็นเด็กเกเร ชอบหนีไปเที่ยวเล่น โจเต๊ก น้องชายโจโก๋จึงเอาความนี้ไปฟ้องพี่ชายบ่อยๆ โจโก๋จึงทำโทษโจโฉ โจโฉจึงโกรธเคืองอาคิดจะแก้แค้นอยู่เนืองๆ วันหนึ่ง โจโฉเห็นโจเต๊กจึงแกล้งทำเป็นล้มลงทำทีว่าจะมีอันเป็นไป โจเต๊กตกใจรีบไปบอกโจโก๋ให้ทราบ โจโก๋ตกใจรีบวิ่งมาดูเห็นโจโฉวิ่งเล่นเป็นปกติ โจโก๋ถามโจโฉว่า ""อาเอ็งไปบอกว่าเอ็งมีอันเป็นไป บัดนี้หายแล้วหรือ"" โจโฉจึงตอบว่า ""แต่น้อยมาข้าหาเจ็บป่วยสิ่งใดไม่ เพราะอาชังข้าจึงเอาความมิดีมาใส่"" โจโก๋ก็เชื่อโจโฉ ตั้งแต่นั้นมา ไม่ว่าโจเต๊กจะพูดเกี่ยวกับโจโฉในทางไม่ดี โจโก๋ก็ไม่เชื่ออีกเลย
โจโก๋มีบทบาทครั้งต่อมา เมื่อโจโฉคิดตั้งกองทัพเพื่อปราบตั๋งโต๊ะ จึงได้หลบหนีจากเมืองหลวงกลับมาเมืองตันลิวซึ่งโจโก๋อยู่ที่นั่น โจโฉได้ขอทรัพย์สินของโจโก๋ส่วนหนึ่งเพื่อใช้ตั้งกองทัพ โจโก่แนะนำบอกว่า ""เงินทองเรามีอยู่บ้างเห็นจะไม่พอการ เราเห็นคนหนึ่งชื่ออุยหองมีทรัพย์สินเป็นอันมาก น้ำใจก็กว้างขวางซื่อสัตย์ต่อแผ่นดิน ถ้าได้ไปบอกเนื้อความทั้งปวงก็เห็นจะลงใจด้วย จะให้เงินทองมาจ่ายอาวุธแลม้า จะได้เป็นกำลังสืบไป"" โจโฉเชื่อคำโจโก๋แล้วเชิญอุยหองมากินโต๊ะ และกล่าวขอทรัพย์สินเพื่อตั้งกองทัพ อุยหองเห็นดีด้วยจึงให้ทรัพย์สินแก่โจโฉในการตั้งกองทัพ
โจโก๋ได้มีบทบาทเป็นครั้งสุดท้าย เมื่อโจโฉได้เป็นแม่ทัพแห่งภาคตะวันออก มีอำนาจในแคว้นกุนจิ๋ว ทั้งยังเกลี้ยกล่อมผู้คน เสาะแสวงหาคนมีปัญญามาเป็นพวกเป็นจำนวนมาก แล้วให้คนไปรับโจโก๋ซึ่งอยู่ที่ตันลิวให้มาอยู่ด้วยกันที่กุนจิ๋ว โจโก๋จึงได้พาครอบครัวและบริวารออกเดินทางไปกุนจิ๋ว ระหว่างทาง ได้แวะพักที่เมืองชีจิ๋ว โตเกี๋ยมเจ้าเมืองต้อนรับโจโก๋เป็นอย่างดี แล้วยังให้เตียวคีและทหารในสังกัดเป็นองครักษ์คุ้มกันโจโก๋ไปถึงเมืองกุนจิ๋ว
ระหว่างเดินทางเกิดฝนตก ขบวนของโจโก๋จึงหยุดพักที่วัดร้างแห่งหนึ่ง เตียวคีซึ่งเป็นเคยเป็นโจรโพกผ้าเหลือง เกิดละโมบอยากได้ทรัพย์สมบัติของโจโก๋ จึงพาทหารในสังกัดเข้าไปฆ่าโจโก๋ พร้อมครอบครัวและบริวารเสียสิ้น และขโมยทรัพย์สมบัติหนีไป จากเหตุการณ์นี้ ทำให้โจโฉเข้าใจว่าโตเกี๋ยมใช้ให้ทหารของตัวไปฆ่าโจโก๋ จึงได้ยกทัพไปตีเมืองชีจิ๋ว แต่ต่อมาก็ต้องยกทัพกลับ เพราะลิโป้ยกทัพไปยึดแคว้นกุนจิ๋ว
ในปีค.ศ.220 โจผีได้สถาปนาปู่ของตนเป็นจักรพรรดิไท่เว่ยซึ่งหมายถึงจักรพรรดิบรรพชนแห่งเว่ย
และพร้อมกันนั้นก็สถาปนาโจเท้งทวดบุญธรรมเป็นจักรพรรดิเกาแห่งเว่ยซึงหมายถึงจักรพรรดิต้นวงศ์แห่งเว่ย
จากหลักบันทึกทางประวัติศาสตร์จีนระบุว่า โจโก๋มีโจเท้งเป็นบิดาบุญธรรม และมีโจเต๊กเป็นน้องชาย มีบุตรชายหนึ่งคนคือโจโฉ และมีหลานชายห้าคนได้แก่ โจงั่ง โจผี โจเจียง โจสิด โจหิม โดยมีโจผีเป็นผู้สถาปนาราชวงศ์วุย
ถนนวัดหนามแดง
ถนนวัดหนามแดง, ซอยวัดหนามแดง หรือ ถนนหนามแดง-บางพลี เป็นถนนสายหนึ่งของจังหวัดสมุทรปราการ มีแนวถนนขนานไปกับคลองสำโรงและถนนเทพารักษ์ แนวสายทางเริ่มต้นจากถนนศรีนครินทร์กิโลเมตรที่ 15 ตรงข้ามกับถนนวัดด่านสำโรง ตำบลสำโรงเหนือ อำเภอเมืองสมุทรปราการ จากนั้นจึงข้ามคลองหนองกระทุ่มเข้าเขตตำบลบางแก้ว อำเภอบางพลี ตัดกับถนนบัวนครินทร์แล้วจึงข้ามคลองบางแก้วใหญ่เข้าเขตตำบลบางพลีใหญ่ อำเภอบางพลี ไปบรรจบกับถนนกิ่งแก้วกิโลเมตรที่ 10 มีระยะทางทั้งหมดประมาณ 8.210 กิโลเมตร เป็นถนนคอนกรีตขนาด 2 ช่องทางจราจรตลอดสาย อยู่ในความรับผิดชอบของกรมทางหลวงชนบท มีหมายเลขถนน คือ สป.4002
สถานที่สำคัญบริเวณถนนสายนี้
ฮิเดโนบุ ฮนดะ
ฮิเดโนบุ ฮนดะ (Hidenobu Honda) นักมวยสากลชาวญี่ปุ่น เกิดเมื่อ 27 กันยายน พ.ศ. 2518 ที่เมืองมิยาซากิ ประเทศญี่ปุ่น สถิติการชก 35 ครั้ง ชนะ 29 (น็อค 14) แพ้ 6
ยูเอ็มทีเอส
ระบบโทรคมนาคมเคลื่อนที่สากล หรือ ยูเอ็มทีเอส () เป็นหนึ่งในเทคโนโลยีของโทรศัพท์มือถือในยุค 3G ซึ่งอยู่ในขั้นตอนพัฒนาต่อไปยัง 4G ในปัจจุบันรูปแบบพื้นฐานของยูเอ็มทีเอสใช้งาน W-CDMA โดยตามมาตรฐานของ 3GPP และเป็นการตอบรับกับ ITU IMT-2000 สำหรับระบบการสื่อสาร ในบางครั้งจะเรียกยูทีเอ็มเอสว่า 3GSM เพื่อบ่งบอกถึงเทคโนโลยีของ 3G และมาตรฐาน GSM
เป็นเครือข่ายในยุค 3G ที่มีพัฒนาการมาจากเครือข่าย GSM, GPRS และ EDGE ซึ่งหลาย ๆ ครั้งอาจเรียกได้ว่าเป็นเครือข่าย W-CDMA โดยมีจุดมุ่งหมายเพื่อตอบสนองความต้องการใช้งานด้านการรับ-ส่งข้อมูลที่มากขึ้นของลูกค้า เครือข่าย UMTS นั้นจะมีความเร็วในการรับส่งข้อมูลสูงถึง 2 Mbit/sec ซึ่งมีความเร็วในการรับ-ส่งข้อมูลที่มากกว่าเครือข่าย EDGE ที่ใช้บริการในปัจจุบันถึง 4 เท่า ด้วยเหตุนี้เอง เครือข่าย UMTS จึงเป็นเครือข่ายที่ผู้ให้บริการทั้งหลายต่างคาดหวังว่าจะมาช่วยตอบสนองความต้องการด้ารการใช้ข้อมูลของลูกค้า รวมทั้งสร้างรายได้ให้แก่บริษัทเป็นจำนวนมาก
มาตรฐานของ UMTS ในปัจจุบันนั้นมีการเผยแพร่ออกมาแล้ว 4 มาตรฐานด้วยกัน โดยหน่วยงาน 3GPP (3G Partnership Project) รับหน้าที่ในการออกแบบมาตรฐานต่าง ๆ ซึ่งประกอบไปด้วย
กล้องถ่ายภาพวัตถุมัว
กล้องถ่ายภาพวัตถุมัว (; FOC) เป็นกล้องถ่ายภาพที่ติดตั้งอยู่บนกล้องโทรทรรศน์อวกาศฮับเบิลนับแต่เริ่มขึ้นสู่อวกาศในปี ค.ศ. 1990 จนกระทั่งถึงปี 2002 จึงถูกถอดออกแทนที่ด้วยกล้องสำรวจขั้นสูง
กล้องนี้สร้างโดยบริษัทเยอรมัน Dornier โดยได้รับทุนอุดหนุนจากองค์การอวกาศยุโรป ประกอบด้วยระบบกล้องสองชุดที่สมบูรณ์และเป็นอิสระจากกันที่ออกแบบมาเพื่อให้ได้ภาพความละเอียดสูงมาก คือละเอียดกว่า 0.05 ฟิลิปดา ใช้สำหรับจับภาพวัตถุที่จางมากๆ เช่นในคลื่นแสงอัลตราไวโอเลตตั้งแต่ 115 ถึง 650 นาโนเมตร
หลุยส์ แองเจล มาร์ติเนซ
หลุยส์ แองเจล มาร์ติเนซ (Luis Angel Martinez) นักมวยสากลชาวเม็กซิโก เกิดเมื่อ 9 ตุลาคม พ.ศ. 2524 ที่ เมือง Xochimilca ประเทศเม็กซิโก สถิติการชก 25 ครั้ง ชนะ 14 (น็อค 5) เสมอ 2 แพ้ 9 44503
สถิติการชก boxrec.com
กิลเบอร์โต แคบบาส
กิลเบอร์โต แคบ บาส (Gilberto Keb Baas) หรือ กิลเบอร์โต โฮเซ่ แคบ บาส นักมวยสากลชาวเม็กซิโก เกิดเมื่อ 21 ตุลาคม พ.ศ. 2520 สถิติการชก 47 ครั้ง ชนะ 28 (น็อค 16) เสมอ 2 แพ้ 17สถิติการชก boxrec.com
ไดโงะ นะกะฮิโระ
ไดโงะ นะกะฮิโระ () นักมวยสากลชาวญี่ปุ่น เกิดเมื่อ 21 สิงหาคม พ.ศ. 2524 ที่เมืองฮิโระชิมะ ประเทศญี่ปุ่น สถิติการชก 19 ครั้ง ชนะ 17 (น็อค 8) แพ้ 2
พิพิธภัณฑ์สงครามเชิงสะพานข้ามแม่น้ำแคว
พิพิธภัณฑ์สงครามเชิงสะพานข้ามแม่น้ำแคว () เป็นสถานที่เก็บรักษาสิ่งที่เป็นหลักฐานทางประวัติศาสตร์ สมัยสงครามโลกครั้งที่สอง อันได้แก่ อาวุธ ยุทโธปกรณ์ต่างๆ โครงกระดูกของเชลยศึกสงคราม และภาพถ่ายเหตุการณ์ในสมัยนั้น นอกจากนี้บางส่วนยังจัดทำเป็นหอศิลป์ เก็บรวบรวมสิ่งของต่างๆ เช่น แสตมป์ ไปรษณีย์บัตรโบราณ เพชร พลอย และเครื่องประดับ พิพิธภัณฑ์สงครามเชิงสะพานข้ามแม่น้ำแควอยู่ห่างจากตัวเมืองไปตามทางหลวงหมายเลข 323 ประมาณ 4 กิโลเมตร แยกซ้ายประมาณ 400 เมตร อยู่ติดกับสะพานข้ามแม่น้ำแคว
พิพิธภัณฑ์อักษะเชลยศึก
พิพิธภัณฑ์อักษะเชลยศึกหรือพิพิธภัณฑ์สงครามวัดใต้ (JEATH War Museum : Japan England Australia Thailand Holland) สร้างขึ้นเมื่อวันที่ 24 กรกฎาคม พ.ศ. 2520 ในบริเวณวัดไชยชุมพลชนะสงคราม หรือวัดใต้ ตำบลบ้านใต้ อำเภอเมืองกาญจนบุรี ตัวอาคารสร้างเป็นกระท่อมเลียนแบบค่ายเชลยศึก สมัยสงครามโลกครั้งที่สอง เป็นที่เก็บรวบรวมภาพวาด ภาพถ่าย แสดงถึงชีวิตความเป็นอยู่ของเชลยศึกสมัยสงครามโลกครั้งที่สอง นอกจากนั้นยังมีเครื่องมือ เครื่องใช้ของทหารเชลยศึกสมัยสงครามโลกครั้งที่สอง เช่น อาวุธสงคราม หมวก มีด ช้อน ส้อม เป็นต้น สถานที่แห่งนี้อยู่ห่างจากสถานีขนส่งกาญจนบุรีเพียง 400 เมตร เปิดให้เข้าชมทุกวัน เวลา 08.00 – 17.00 น .
สุสานทหารสัมพันธมิตรดอนรัก
สุสานทหารสัมพันธมิตรดอนรัก ตั้งอยู่บนถนนแสงชูโต อำเภอเมืองกาญจนบุรี เยื้องสถานีรถไฟกาญจนบุรี ใช้ทางหลวงหมายเลข 323 ไปทางอำเภอไทรโยค ผ่าน โรงพยาบาลแสงชูโต ตรงไปไม่ไกลจะเห็นสุสานอยู่ทางซ้ายมือ
"สุสานทหารสัมพันธมิตรดอนรัก" หรือ "สุสานทหารสหประชาชาติ" หรือที่ชาวจังหวัดกาญจนบุรีทั่วไปเรียกว่า "ป่าช้าอังกฤษ" เป็นสุสานขนาดใหญ่บนพื้นที่ 17 ไร่ บรรจุศพเชลยศึกที่เสียชีวิตระหว่างการสร้างทางรถไฟสายมรณะถึง 6,982 หลุม โดยเชลยศึก 300 คนเสียชีวิตด้วยอหิวาตกโรคและฝังไว้ที่ค่ายนิเกะ (ประมาณ 15 กิโลเมตร ก่อนถึงด่านเจดีย์สามองค์)ส่วนที่เหลือได้จากหลุมฝังศพเชลยศึกตามค่ายต่างๆและยังมีสุสานช่องไก่ ซึ่งรัฐบาลไทยและฝ่ายสัมพันธมิตรได้ตกลงกันเมื่อวันที่ 24 สิงหาคม พ.ศ. 2497 เพื่อสร้างสุสานสองแห่งนี้ขึ้น บรรยากาศในสุสานเงียบสงบและร่มรื่น พื้นที่ภายในได้รับการตกแต่งไว้อย่างเป็นระเบียบสวยงาม เหนือหลุมฝังศพทุกหลุมมีแผ่นทองเหลืองจารึก ชื่อ อายุ และประเทศของผู้เสียชีวิต บรรทัดสุดท้ายเป็นคำไว้อาลัยที่โศกเศร้า ทุกปีจะมีวันที่รำลึกถึงผู้เสียชีวิตเฉพาะของคนชาติต่างๆได้แก่
หลังสงครามโลกครั้งที่ 2 สงบลงเมื่อ พ.ศ. 2488 ฝ่ายสัมพันธมิตรผู้ชนะสงครามได้ดำเนินการจัดสร้างอนุสรณ์สถานแด่ผู้เสียชีวิตขึ้นหลายแห่งในทวีปเอเชียซึ่งเป็นสมรภูมิสำคัญนั้นมีอนุสรณ์สถานตั้งอยู่ในหลายประเทศ คือ ในประเทศไทย 2 แห่ง พม่า 3 แห่ง อินเดีย 6 แห่ง บังกลาเทศ 5 แห่ง ปากีสถานและศรีลังกาอย่างละ 2 แห่ง นอกจากนี้ที่กาญจนบุรียังมีอนุสรณ์สถานที่สร้างโดยทหารญี่ปุ่นเพื่อคารวะแด่ดวงวิญญาณผู้เสียชีวิตในระหว่างสงคราม คือ "อนุสาวรีย์ไทยานุสรณ์" ส่วนกรรมกรชาวเอเชียอีกจำนวนมากที่เสียชีวิตไปโดยไม่มีผู้ใดจดบันทึกไว้นั้น มีการสร้างอนุสาวรีย์กรรมกรและทหารนิรนามไว้ที่ป่าช้าวัดญวน และโครงกระดูกอีกส่วนหนึ่งของพวกเขาตั้งแสดงอยู่ที่พิพิธภัณฑ์สงครามโลกครั้งที่ 2
พิพิธภัณฑสถานแห่งชาติ บ้านเก่า
พิพิธภัณฑ์สถานแห่งชาติบ้านเก่า อยู่ที่ตำบลบ้านเก่า ริมฝั่งแม่น้ำแควน้อย เขตอำเภอเมืองกาญจนบุรี จังหวัดกาญจนบุรี อยู่ห่างจากตัวเมืองประมาณ 35 กิโลเมตร บ้านเก่าเป็นแหล่งอารยธรรมก่อนประวัติศาสตร์ที่สำคัญของโลก ในระหว่าง พ.ศ. 2503–2505 มีการขุดพบโครงกระดูกมนุษย์สมัยหินใหม่ เครื่องมือและเครื่องใช้ของมนุษย์ก่อนประวัติศาสตร์ เครื่องมือเครื่องใช้ทำด้วยหิน เครื่องประดับรูปแบบต่าง ๆ
การเดินทางไปพิพิธภัณฑ์บ้านเก่า โดยทางรถยนต์สายกาญจนบุรี-สังขละบุรี ทางหลวงแผ่นดินหมายเลข 323 แยกเข้าบ้านเก่าที่กิโลเมตราที่ 10 ไปถนนสายลาดยาง ประมาณ 20 กิโลเมตร ถึงบ้านเก่าแยกเข้าพิพิธภัณฑ์บ้านเก่าประมาณ 1 กิโลเมตร หรือเดินทางโดยรถไฟสายกาญจนบุรี - น้ำตกไปลงที่สถานีบ้านเก่าและเดินทางตามทางรถยนต์อีก 2 กิโลเมตร
เพียว / ยัวร์มายซันชายน์
เพียว / ยัวร์ มาย ซันชายน์ () เป็นซิงเกิลที่ 27 ของเอ็กซ์ไซล์ ออกจำหน่ายวันที่ 27 กุมภาพันธ์ พ.ศ. 2551 ในรูปแบบแม็กซี่ซิงเกิล เปิดตัวในอันดับ 2 ออริกอนชาร์ต
เพลง "Pure" เพลงเป็นประกอบโฆษณาของ au LISMO และโฆษณาโทรศัพ์มือถือโซนี่ อิริคสันของ au เพลง "Your're my sunshine" ประกอบภาพยนตร์เรื่อง "ทีมบาติสต้า โนะ เอโกะ" และเพลง "変わらないモノ" ประกอบรายการ MUSIC FIGHTER ประจำเดือนธันวาคม ค.ศ. 2007 และเพลงประกอบโฆษณารถยนต์ รุ่น TANTO　CUSTOM ของไดฮัตสุ
เพลง "変わらないモノ" เป็นเพลงรีคัทซิงเกิลจากอัลบั้ม EXILE LOVE
จอห์น เกล็นน์
จอห์น เฮร์เชล เกล็นน์ จูเนียร์ (, 18 กรกฎาคม 1921 – 8 ธันวาคม 2016) นักบินอวกาศชาวอเมริกัน เดินทางไปกับกระสวยอวกาศดิสคัฟเวอรี เพื่อศึกษาผลกระทบของการเดินทางในอวกาศที่มีต่อผู้สูงอายุ หลังห่างหายจากภารกิจอวกาศมานานกว่า 3 ทศวรรษ
จอห์น เกล็นน์เข้าเป็นนักบินในหน่วยรบของกองทัพเรือ และนาวิกโยธินสหรัฐ เคยร่วมรบในสงครามโลกครั้งที่ 2 และ สงครามเกาหลี เคยทำการบินกับเครื่องบินรุ่น R4D (ดักลาส ซี-47 สกายเทรน ดาโกต้า รุ่นของกองทัพเรือ) และ เครื่องบินขับไล่ F4U Corsair และ F9F Panther เขายังเคยเป็นนักบินแลกเปลี่ยนให้กองทัพอากาศสหรัฐ ขึ้นบินกับ F-86 Sabre ก่อนจะย้ายมาเป็นนักบินทดสอบให้กับกองทัพเรือ
จอห์น เกล็นน์ เป็นนักบินอวกาศให้กับองค์การบริหารการบินและอวกาศแห่งชาติ สหรัฐอเมริกา ในโครงการเมอร์คิวรี โดยเป็นนักบินอวกาศคนที่ 3 ของสหรัฐอเมริกา เป็นชาวอเมริกันคนแรกที่โคจรรอบโลกเมื่อวันที่ 20 กุมภาพันธ์ ค.ศ. 1962 ในการขึ้นบินนาน 5 ชั่วโมงกับ เฟรนด์ชิป 7
จากนั้นเขาได้ลาออกจากองค์การนาซ่า และกลับมาทำงานในกองทัพเรือ จนปี ค.ศ. 1965 จึงลาออกมาทำงานการเมืองให้กับพรรคเดโมแครต โดยมีความสนิทสนมเป็นพิเศษกับตระกูลเคนเนดี เขาได้รับการเลือกตั้งเป็นวุฒิสมาชิกอาวุโส จากจากรัฐโอไฮโอ ดำรงตำแหน่งตั้งแต่ ค.ศ. 1974 ถึง ค.ศ. 1999
ในปี ค.ศ. 1976 เกล็นน์เคยลงสมัครเพื่อเป็นตัวแทนพรรคเดโมแครตในการเลือกตั้งประธานาธิบดี โดยเสนอตัวเป็นรองประธานาธิบดีคู่กับ จิมมี คาร์เตอร์ แต่ไม่ได้รับการคัดเลือก ต่อมาในปี ค.ศ. 1984 ได้สมัครเป็นตัวแทนพรรคอีกครั้งในตำแหน่งประธานาธิบดี แต่พ่ายแพ้ในคอคัสและไพรมารี จนต้องถอนตัวออกไป
จอห์น เกล็นน์ ได้ขึ้นสู่อวกาศอีกครั้ง เมื่อวันที่ 29 ตุลาคม ค.ศ. 1998 กับยานกระสวยอวกาศดิสคัฟเวอรี เที่ยวบินที่ STS-95 เป็น เวลา 7 วัน เพื่อศึกษาผลกระทบของการเดินทางในอวกาศกับผู้สูงอายุ แต่ก็มีบางคนคิดว่าภารกิจนี้เป็นการหาเสียงเพื่อหวังผลทางการเมืองแอบแฝง
วิกฤตการณ์คลองสุเอซ
วิกฤตการณ์สุเอซ(), หรือสงครามอิสราเอล-อาหรับครั้งที่สอง ยังมีอีกชื่อหนึ่งว่า การบุกครองไตรภาคี ในโลกอาหรับ และปฏิบัติการคาเดช หรือ สงครามไซนายในอิสราเอล เป็นการบุกครองอียิปต์ในปลายปี ค.ศ. 1956 โดยอิสราเอล, ตามมาด้วยสหราชอาณาจักรและฝรั่งเศส จุดมุ่งหมายคือการควบคุมทางด้านตะวันตกของคลองสุเอซ และเพื่อถอดถอนประธานาธิบดีแห่งอียิปต์ ญะมาล อับดุนนาศิร ที่ได้ถือสิทธิ์ว่าคลองนั้นให้กลายเป็นของรัฐ ภายหลังการสู้รบเริ่มต้นขึ้น ภาวะแรงกดดันทางการเมืองจากสหรัฐอเมริกา สหภาพโซเวียต และสหประชาชาติจนนำไปสู่การถอนกำลังโดยประเทศทั้งสามผู้รุกราน นับว่าเป็นความอับอายขายหน้าอย่างมากสำหรับสหราชอาณาจักรและฝรั่งเศส และเป็นการเสริมสร้างความแข็งแกร่งของนาศิร
คาบสมุทรไซนาย
คาบสมุทรไซนาย () เป็นแผ่นดินรูปสามเหลี่ยมที่มียอดแหลมอยู่ทางทิศใต้ ซึ่งเป็นที่ตั้งของเมืองท่าตากอากาศชาร์เมลเชค (Sharm el Sheikh) บนริมฝั่งทะเลแดง ส่วนด้านทิศเหนือติดกับทะเลเมดิเตอร์เรเนียน เป็นทางแผ่นดินที่พาดผ่านจากแอฟริกาสู่เอเชียตะวันตกเฉียงใต้ มีเนื้อที่ราว 60,000 ตารางกิโลเมตร ปัจจุบันอยู่ในเขตพื้นที่ของประเทศอียิปต์
แอนจี เสจ
แอนจี เสจ เกิดที่ลอนดอน ประเทศอังกฤษ และเติบโตขึ้นในเทมส์วัลเลย์ ลอนดอนและเคนต์ จบการศึกษาด้านกราฟิกดีไซน์และการทำภาพประกอบจากโรงเรียนศิลปะในเมืองเลสเตอร์ (Leicester) มีผลงานต่างๆมากมาย แต่นิยายเรื่องเซ็ปติมัส ฮีป เป็นนิยายเรื่องแรกของเธอ และเป็นผลงานที่เธอเองบอกว่ายอดเยี่ยมที่สุดเท่าที่เธอเคยเขียนหนังสือมา ซึ่งหนังสือเล่มนี้ขายดีจนเธอเปลี่ยนโคลงเรื่อง จากแรกเริ่มเดิมทีเธอวางแผนว่าจะเขียน 3 เล่ม แต่เธอเปลี่ยนเพราะแฟนหนังสือเรียกร้องมาอย่างมากมาย
แอนจี เสจ เกิดที่ลอนดอน ประเทศอังกฤษ และเติบโตขึ้นในเทมส์วัลเลย์ ลอนดอนและเคนต์ จบการศึกษาด้านกราฟิกดีไซน์และการทำภาพประกอบจากโรงเรียนศิลปะในเมืองเลสเตอร์ (Leicester) ในวัยเด็กแอนจี เสจ มักจะแอบหลบไปหลังบ้านพร้อมกับหนังสือเล่มหนึ่งติดมือเสมอ ๆ ด้วยความที่เป็นคนรักการอ่าน เธอจึงมีนักเขียนในดวงใจหลายคน อาทิ E. Nesbit , Jacqueline Wilson , Roal Dahl และ J.K. Rowling นอกจากนี้การที่พ่อของเธอทำงานในบริษัทผลิตหนังสือ เสจจึงได้รับหนังสือตัวอย่างที่มีหน้าว่าง ๆ ให้เธอขีดเขียนเรื่องราวและรูปต่าง ๆ ลงไปเสมอ แอนจี เสจเป็นนักเขียนและนักวาดภาพประกอบหนังสือสำหรับเด็กที่มีผลงานมาแล้วมากกว่า 10 เล่ม แต่หนังสือชุด เซ็ปติมัส ฮีป ปาฏิหาริย์หมายเลขเจ็ด นี้เป็นนวนิยายเรื่องแรกของเธอ และเป็นเรื่องที่เสจยอมรับว่าเป็นงานเขียนที่ดีที่สุดที่เธอเคยเขียนมา และแรงบันดาลใจที่ทำให้แอนจี เสจ เขียนหนังสือเล่มนี้ขึ้น ก็คือการที่เธอรักการอ่านเป็นชีวิตจิตใจนั่นเอง ปัจจุบันแอนจี เสจอาศัยอยู่ที่บ้านริมห้วย ในมณฑลคอร์นวอลล์ ประเทศอังกฤษกับลูกสาวสองคน เธอใช้เวลาส่วนใหญ่เขียนหนังสือและเฝ้ามองเรือจับหอยนางรมที่แล่นผ่านไปมา สถานที่แห่งนี้เองที่เสจใช้เป็นฉากสำคัญในเซ็ปติมัส ฮีป และเธอยังมีเรือเล็ก ๆ สีเขียวลำหนึ่งชื่อ"มิวเรียล" เหมือนเรือน้อยที่ครอบครัวฮีปใช้ในเรื่องด้วย
ผลงาน :
บราซิลเน็กซ์ท็อปโมเดล
บราซิลเน็กซ์ท็อปโมเดล ( หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์เน็กซต์ท็อปโมเดล และนอกจากนี้ยังมีกรรมการร่วมตัดสินด้วยกันอีกทั้งสิ้น 4 คนดังนี้ เอลิก้า พาโลมิโก, คาร์รอส พาเซ็ตโต, นามี่ วินบี ซึ่งรายการนี้ได้ถูกออกอากาศทางช่อง เซ็ท ของประเทศบราซิล
สาวๆในบราซิลให้การตอบรับรายการนี้อย่างดีมากทั้งในด้านการประกวดมีสามารถที่มาประหวดมากมาย, ในด้านเลตติ้งของรายการ ก็ออกดีจนทำให้ปัจจุบัน เฟอร์นันด้า ทำออกมาหลายฤดูกาลด้วยกัน
รายวัลที่ผู้ชนะของรายการในแต่ละฤดูกาลมีดังนี้ เซ็นสัญญาเป็นนางแบบกับ ฟอร์ด โมเดล, ได้ถ่ายภาพลงปกนิตยสาร และ อีก6 หน้าในกับ นิตยสาร กรอสส, ได้เข้าร่วมกับ C&A การเรียนรู้ภาษาอังกฤษใน ไอร์แลนด์, และเซ็นสัญญา กับเครื่องสำอาง เอ็กโปร์
บราซิลเน็กซต์ท็อปโมเดล ฤดูกาลที่ 2
บราซิลเน็กซต์ท็อปโมเดล (Brazil's Next Top Model หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์ เน็กต์ ท็อป โมเดล มา
เว็บไซต์อย่างเป็นทางการ
ไอบีลีฟ (เพลงเอ็กซ์ไซล์)
"ไอบีลีฟ" () เป็นซิงเกิลที่ 26 ของวงเอ็กซ์ไซล์ ออกจำหน่ายวันที่ 21 พฤศจิกายน พ.ศ. 2550 ในรูปแบบซิงเกิลแม็กซี เปิดตัวชาร์ตออริกอนในอันดับ 3 ด้วยยอดขาย 120,562 ชุด และมียอดขายรวม 142,228 ชุด
เพลง "ไอบีลีฟ" เพลงเป็นประกอบโฆษณาของเว็บไซต์ music.jp เพลง "君がいるから" เป็นประกอบรายการ "เดอะซันเดย์" ทางช่องนิปปอนทีวี
ในซีดีการผลิตครั้งแรกได้บรรจุเพลง "ฮีโร" รวมอยู่ด้วย โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN
มิวสิกวิดีโอเพลง "ไอบีลีฟ" ถ่ายทำในงานวันเกิดอายุครบ 32 ปีของ MAKIDAI
ลาสต์คริสต์มาส
"ลาสต์คริสต์มาส" () เป็นซิงเกิลที่ 29 ของเอกซ์ไซล์ ออกจำหน่ายวันที่ 26 พฤศจิกายน พ.ศ. 2551 วางจำหน่ายก่อนอัลบั้มเพลงฮิต "EXILE BALLAD BEST" เพียงหนึ่งสัปดาห์เท่านั้น ซิงเกิลนี้วางจำหน่ายในรูปแบบซีดีธรรมดาเพียงอย่างเดียว ในการผลิตครั้งแรกแถมสติ๊กเกอร์จำกัดจำนวน
เพลง "LAST CHRISTMAS" เดิมเป็นเพลงของวง "WHAM!"
ซิงเกิล "LAST CHRISTMAS" เป็นซิงเกิลแรกของเอกซ์ไซล์ที่ไม่มีมิวสิกวีดีโอ และสามารถเปิดตัวในอันดับที่ 1 ออริกอนชาร์ตด้วยยอดขาย 200,255 แผ่นในสัปดาห์แรก
ซิงเกิล "LAST CHRISTMAS" ได้รับรางวัลแผ่นเสียงทองคำขาวจาก RIAJ หลังจากรับรางวัลเดี่ยวกันนี้ในเดือนตุลาคม ค.ศ. 2008 จากซิงเกิล "เดอะเบิร์ธเดย์~ทีอาโม~"
ฮินะมะสึริ
เทศกาลฮินะมะสึริ (ญี่ปุ่น: 雛祭り) หรือ วันเด็กผู้หญิง เป็นเทศกาลของชาวญี่ปุ่นที่ได้รับความนิยมมาตั้งแต่โบราณ จัดขึ้นในวันที่ 3 มีนาคมของทุกปี เป็นเทศกาลที่รับอิทธิพลจากวัฒนธรรมจีน ตามความเชื่อที่ว่าการปล่อยตุ๊กตาลงน้ำสามารถขจัดเคราะห์ร้ายให้ไปกับตุ๊กตาได้ แต่สำหรับประเทศญี่ปุ่นนั้น จะถือว่าเป็นเทศกาลของการอธิษฐานให้ลูกสาวมีความสุข พร้อมกับประสบความสำเร็จในชีวิต
เด็กผู้หญิงที่เริ่มเข้าสู่เทศกาลฮินะครั้งแรก จะถูกเรียกว่า ""ฮัตสึ เซ็กกุ"" (hatzu-zekku) โดยจะเป็นที่ชื่นชอบในหมู่ผู้อาวุโสเช่นย่าหรือยาย เพราะพวกเธอจะซื้อตุ๊กตามาจัดโชว์ให้กับหลานสาว
สิ่งที่มักพบเห็นได้ในช่วงเทศกาลนี้คือการประดับด้วยชุด "ตุ๊กตาฮินะ" หรือในชื่อญี่ปุ่นที่ว่า "ฮินะนิงเงียว" () ตามบ้าน ซึ่งตุ๊กตาดังกล่าวเป็นแบบดั้งเดิมทำด้วยมือ แต่งกายตามราชสำนักญี่ปุ่นโบราณ สมัยยุคเฮอัง วางไว้บนชั้นปกติจะมีทั้งหมด 7 ชั้น รอบๆ ชั้นจะประดับด้วยเครื่องบูชา เช่น ดอกพีช ข้าว เค้ก และเค้กที่ทำจากข้าวรูปร่างคล้ายเพชร ซึ่งเรียกว่าฮิชิโมจิ (hishimochi) รวมไปถึงสาเกขาว และจิราชิซูชิ (chirashi sushi) ตุ๊กตาที่ส่วนใหญ่จะต้องนำมาวางในชั้น คือ ตุ๊กตาเจ้าชายโอไดริซามะ (Odairi-sama) และเจ้าหญิงโอฮินะซามะ (Ohina-sama) ซึ่งตุ๊กตาทั้งสองตัวนี้ จะถูกวางไว้บนสุดของชั้นวาง รายล้อมไปด้วยข้าราชบริพาร และเครื่องตกแต่งชิ้นเล็กๆ โดยฉากหลังของชั้น จะประดับด้วยฉากที่เป็นสีทอง ให้เหมือนกับคฤหาสน์จำลอง
รอน บรรจงสร้าง
รอน บรรจงสร้าง (ชื่อเล่น อี๊ด) หรือชื่อจริงคือ ถิรยุทธ ตันติพิพัฒน์ เกิดเมื่อวันที่ 21 เมษายน พ.ศ. 2507 เป็นนักแสดงชาวไทย คุณพ่อเป็นทหาร ศึกษาที่แผนกไฟฟ้าที่โรงเรียนช่างกล ขส.ทบ. ในระดับ ปวช. และเรียนต่อที่วิทยาลัยเทคโนโลยีและอาชีวะศึกษา วิทยาเขตเทคนิคนนทบุรี จนจบระดับปวส. เข้าสู่วงการบันเทิงด้วยการถ่ายแบบลงนิตยสารและมีผลงานแสดงมิวสิกวิดีโอ
เริ่มต้นการแสดงภาพยนตร์จากบท ธัม ในภาพยนตร์โศกนาฏกรรมเรื่อง "สะพานรักสารสิน" ออกฉายในปี 2530 แสดงคู่กับ จินตหรา สุขพัฒน์ ต่อมารับการแสดงทั้งภาพยนตร์ และละคร โดยรับบทนำ บทรอง และบทร้าย ปัจจุบันมีผลงานละครอย่างต่อเนื่อง ส่วนใหญ่ออกอากาศทางช่อง 3 เช่นเรื่อง เลือดสามสี, ราชินีหมอลำ, นางโชว์, มงกุฏแสงจันทร์, เงารักลวงใจ, คู่เดือด ฯลฯ
เคยได้รับรางวัลโทรทัศน์ทองคำ ครั้งที่ 20 สาขาดาราสนับสนุนชายดีเด่น จากละครเรื่องราชินีหมอลำ
การศึกษา จบจากคณะนิเทศศาสตร์ มหาวิทยาลัยเกริก ด้านชีวิตส่วนตัว สมรสกับ กล้วย ปรารถนา สัชฌุกร นักแสดง
การปฏิบัติการพิเศษ
การปฏิบัติการพิเศษ () คือ การปฏิบัติอย่างหนึ่งที่ไม่จัดให้มีการปฏิบัติในกรอบการปฏิบัติของหน่วยที่มีอยู่เดิมหรือโดยปกติ เป็นงานที่เกิดขึ้นใหม่ด้วยความริเริ่มในการแก้ไขปัญหา ซึ่งคุกคามและมีผลกระทบอย่างร้ายแรงต่อหน่วยงาน องค์กร หรือประเทศ โดยริเริ่มการปฏิบัตินับแต่ในขั้นเตรียมการ ปฏิบัติการและขั้นหลังการปฏิบัติ ทั้งนี้ ภัยคุกคามยังมีลักษณะขอบเขตอยู่เพียงความสนใจของผู้นำ ลักษณะขององค์กร และผลกระทบที่เกิดขึ้นมีความรุนแรงอย่างไร ดังนั้น การปฏิบัติการพิเศษจึงปรับเปลี่ยนไปตามรูปแบบขององค์กรและภัยคุกคามเป็นหลัก
สถานการณ์ของโลกปัจจุบันมีการเปลี่ยนแปลงอย่างรวดเร็ว นับแต่การปฏิวัติอุตสาหกรรมในยุโรปและสหรัฐอเมริกา ทำให้ความต้องการใช้ทรัพยากรมีสูงขึ้น รัฐต่าง ๆ จึงมีความต้องการใช้ทรัพยากรจึงมีการใช้กำลังเข้ารุกรานประเทศอื่น ๆ เพื่อแย่งชิงทรัพยากรอยู่เสมอ ทำให้รูปแบบการรบในสงครามแต่ละครั้งมีการพัฒนามาโดยลำดับอย่างต่อเนื่อง ทั้งนี้ล้วนขึ้นอยู่กับยุทธศาสตร์ในการทำสงครามของแต่ละประเทศ ซึ่งในยุคหลังสงครามโลกครั้งที่สอง ในช่วงเวลาย่างเข้าสู่ยุคสงครามเย็น โดยเป็นการแย่งชิงความคิดการเมืองในระบอบประชาธิปไตยโดยสหรัฐอเมริกา และระบอบคอมมิวนิสต์ โดยสหภาพโซเวียต ซึ่งเป็นสองขั้วอำนาจที่เข็มแข็งที่สุด และการเปลี่ยนแปลงของโลกยุคโลกาภิวัติได้ผลักดันให้นักการทหารเปลี่ยนมูมมองด้านยุทธศาตร์การป้องกันประเทศเปลี่ยนไปอย่างสิ้นเชิง การปฏิบัติการในช่วงนั้น เริ่มใช้การแสดงกำลัง การซ้อมรบ การทูต การกีดกันการค้า การจารกรรม และอื่น ๆ ที่เป็น Soft Power โดยการใช้พลังอำนาจของชาติในทุกด้าน ไม่ว่าจะเป็นทางด้านการเมือง การทหาร สังคมจิตวิทยา และเทคโนโลยี กดดันอีกประเทศหนึ่งอย่างต่อเนื่อง ซึ่งเปลี่ยนรูปแบบของสงครามไปเป็นการรบนอกแบบ และเป็นหลักสำคัญมากกว่าสงครามตามแบบ
เดิมที การทำการรบนอกแบบ จะกล่าวถึงเพียง การสงครามพิเศษ (Special Warfare) ประกอบไปด้วยการปฏิบัติหลัก 3 ประการ คือการสงครามนอกแบบ การปฏิบัติการจิตวิทยา และการป้องกันและปราบปรามการก่อความไม่สงบ และในท้ายที่สุดได้จัดให้รวมถึงการปฏิบัติในสงครามแบบอื่นที่ไม่ใช่สงครามตามแบบไว้ด้วย ได้แก่ สงครามเศรษฐกิจ สงครามต่อต้านการก่อการร้าย การป้องกันภายในให้กับมิตรประเทศ การลาดตระเวนพิเศษ การปฏิบัติภารกิจโดยตรง และการปฏิบัติการข่าวสาร นอกจากนี้ยังรวมไปถึงกิจกรรมรองที่เกี่ยวข้องได้แก่ การช่วยเหลือด้านการรักษาความปลอดภัย การช่วยเหลือด้านมนุษยธรรม การปราบปรามยาเสพติด และการค้นหาและกู้ภัย และใช้มาโดยตลอดจนทุกวันนี้ และเรียกชื่อการปฏิบัติต่า ง ๆ เหล่านี้เสียใหม่ว่า "การปฏิบัติการพิเศษ"
สามารถแบ่งออกได้ 3 ประเภท ได้แก่จากลักษณะของภัยคุกคามแบบต่าง ๆ จึงจำเป็นต้องมีการจัดหน่วยเพื่อรองรับการปฏิบัติ กล่าวคือ หากเป็นการสถานการณ์รบที่ภัยคุกคามเป็นทหาร จะจัดตั้ง "หน่วยรบพิเศษ" (Special forces Unit) แต่หากไม่ใช่การรบจะจัดตั้ง "หน่วยปฏิบัติการพิเศษ" (Special Operation Unit) ประกอบกับอิทธิผลและแนวคิด "การบริหารวิกฤตการณ์" (Crisis Management) เริ่มเข้ามามีบทบาททั้งในภาคเอกชน และรัฐ และมีความสำคัญมากขึ้น โดยเฉพาะภัยคุกคามที่เป็นวิกฤตการณ์ เช่น ภัยธรรมชาติ อาชญากรรมร้ายแรงและจลาจล ซึ่งต้องการหน่วยที่มีขีดความสามารถเพียงพอเพื่อคลี่คลายปัญหา จึงมีการจัดตั้งหน่วยปฏิบัติการพิเศษกันอย่างกว้างขวางมากขึ้น โดยเฉพาะ ตำรวจ และราชทัณฑ์ ซึ่งมีการจัดตั้งหน่วยที่ถือว่าเป็นหน่วยปฏิบัติการพิเศษอีกแขนงหนึ่งขึ้นที่เรียกว่า "หน่วยอาวุธและยุทธวิธีพิเศษ" (SWAT: Special Weapon And Tactics) เป็นต้น
วรายุฑ มิลินทจินดา
วรายุฑ มิลินทจินดา เกิดวันที่ 16 มกราคม พ.ศ. 2498 เป็นนักแสดง ผู้จัดละครชาวไทย
วรายุฑ เกิดที่กรุงเทพ เป็นบุตรของ นายวิวัฒน์ มิลินทจินดา และ นางดารา มิลินทจินดา จบการศึกษาระดับอนุบาลศึกษาถึงระดับประถมศึกษาปีที่ 4 ที่โรงเรียนสุพมาศพิทยาคม ระดับประถมศึกษาปีที่ 5-7 โรงเรียนวัดตองปุ ระดับมัธยมศึกษาปีที่ 1-3 โรงเรียนวัดบวรนิเวศ และได้รับประกาศนียบัตรวิชาชีพ (ปวช.) โรงเรียนช่างศิลป์ กรุงเทพมหานคร
หลังจากเรียนจบเข้าไปเป็นพนักงานประจำช่างศิลป์ โรงพิมพ์ยานนาวา ทำหน้าที่จัดทำ และออกแบบการ์ด นามบัตร แผ่นปลิว ต่าง ๆ จากนั้นอีก 2 ปี ทำหน้าที่รับผิดชอบในฝ่ายช่างศิลป์และติดสติกเกอร์ฉลากโรงงานน้ำปลา ต่อมาในปี พ.ศ. 2519 ทำงานบริษัทสีเคนีเท็กซ์ จำกัด ทำหน้าที่หลายอย่างทั้งเป็นเซลล์และจัดหน้าร้าน และยังรับผิดชอบออกแบบถุงยางอนามัยให้กับบริษัทคิงส์เท็กซ์ จำกัด เนื่องจากทั้งสองบริษัทมีผู้บริหารเป็นคนเดียวกัน ต่อมาในปี พ.ศ. 2521 ทำงานให้กับบริษัทอินเตอร์เนชั่นแนลคอสเมติกส์ จำกัด ทำหน้าที่เป็นฝ่ายศิลปกรรมด้านการออกแบบชุดชั้นในผู้หญิง จัดหน้าร้าน จัดตู้โชว์และทำแพ็กเกจเครื่องสำอางเพี๊ยซ
จากนั้นในปี พ.ศ. 2524 ทำงานที่โรงแรมมณเฑียร ด้านกราฟิกดีไซน์ ออกแบบ ชื่อห้องอาหาร เมนู ป้ายเวทีในงาน จัดเลี้ยงต่าง ๆ หลังจากนั้นได้รับการติดต่อมาเป็นผู้ช่วยของ คุณภัทราวดี (ศรีไตรรัตน์) มีชูธน ซึ่งเป็นผู้จัดละครโทรทัศน์ และละครเวที โดยคุณณพ-วงเดือน (อินทรวุธ) ยนตรรักษ์ เป็นผู้ติดต่อ ตรงนี้ถือเป็นจุดเปลี่ยนที่ก้าวเข้าสู่ละครโทรทัศน์ และตัดสินใจลาออกจากงาน ในปี พ.ศ. 2525 โดยได้ทำงานด้านการแสดงการแต่งหน้า การออกแบบเสื้อผ้า การจัดฉาก ช่วยกำกับการแสดงตลอดจนด้านธุรกิจต่าง ๆ ในการจัดสร้างละคร
จากนั้นได้ร่วมจัด ละครโทรทัศน์ และ ภาพยนตร์ อย่าง ละครโทรทัศน์เรื่องความรัก, ภาพยนตร์เรื่องรักริษยา, ละครโทรทัศน์ เรื่อง เซียวฮื่อยี้ เทพบุตรผู้ไร้ทวน โดยทำหน้าที่ แต่งหน้าตัวละคร จัดเสื้อผ้า จัดฉากและอุปกรณ์ประกอบฉาก จากความสำเร็จกับการเป็นผู้จัดละคร เรื่อง ทะเลเลือด จึงได้ก่อตั้งบริษัท ไอแอม โปรดักชั่น จำกัด (ปัจจุบันคือ บริษัท ฮู แอนด์ ฮู จำกัด) ผลิตละครโทรทัศน์อีกมากมายจนถึงปัจจุบัน นอกจากนี้ วรายุฑยังก่อตั้งบริษัท รีมายน์ จำกัด ผลิตรายการโทรทัศน์ป้อนให้กับไทยทีวีสีช่อง 3 รายการที่มีชื่อเสียง เช่น ดาวล้านดวง อลหม่านจานเด็ด เป็นต้น
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดสุโขทัย
ศูนย์วิทยพัฒนา มหาวิทยาลัยสุโขทัยธรรมธิราช สุโขทัย เป็นศูนย์ให้บริการการศึกษาในส่วนภูมิภาค 1 ใน 10 แห่งของมหาวิทยาลัยสุโขทัยธรรมาธิราช "ศูนย์วิทยพัฒนา มสธ. สุโขทัย" ให้บริการครอบคลุมพื้นที่ 5 จังหวัด ได้แก่ สุโขทัย ตาก กำแพงเพชร พิษณุโลกและอุตรดิตถ์
ศูนย์วิทยพัฒนา มสธ. สุโขทัย มีเนื้อที่ประมาณ 10 ไร่ เปิดให้บริการเมื่อวันที่ 1 ธันวาคม พ.ศ. 2540 มีอาคารสำนักงานตั้งอยู่บนที่ดินสาธารณประโยชน์ เลขที่ 4 หมู่ 7 ถนนสุโขทัย-กำแพงเพชร ตำบลบ้านกล้วย อำเภอเมือง จังหวัดสุโขทัย ก่อสร้างเมื่อวันที่ 28 กรกฎาคม พ.ศ. 2537 แล้วเสร็จวันที่ 27 กรกฎาคม พ.ศ. 2539
ศูนย์วิทยพัฒนา มสธ.สุโขทัย จัดตั้งขึ้นมาตามความมุ่งหมายของมหาวิทยาลัยในอันที่จะส่งเสริมและให้การศึกษาแก่ประชาชน โดยหน้าที่หลักของศูนย์วิทยพัฒนาคือการอำนวยความสะดวกให้บริการการศึกษาแก่นักศึกษา เช่น การลงทะเบียนเรียน การสมัครเป็นนักศึกษา รวมทั้งช่วยสนับสนุนกิจกรรมของมหาวิทยาลัย สนับสนุนกิจกรรมชมรมนักศึกษาในส่วนภูมิภาค และมีภารกิจอื่น ๆ เช่น การให้บริการห้องสมุด โสตทัศน์ และห้องประชุมสัมนา เป็นต้น
มหาวิทยาลัยสุโขทัยธรรมาธิราช
โสภิตนภา ชุ่มภาณี
โสภิตนภา ชุ่มภาณี (สกุลเดิม: ทัพพะรังสี; 30 เมษายน พ.ศ. 2519) ชื่อเล่น เจี๊ยบ เป็นนักแสดงและพิธีกรหญิงชาวไทย
โสภิตนภาเป็นบุตรของอมรพิชญ์ ทัพพะรังสี กับมารดาชื่อเพ็ญนิภา ทัพพะรังสี (สกุลเดิม เอี่ยมเอกดุลย์) มีน้องชายชื่อคณธร (ชื่อเล่น กุ๊ก) แต่ทั้งบิดาและน้องชายเสียชีวิตตั้งแต่เธอยังเด็ก เธอจึงอยู่ในการดูแลของมารดา โดยมีปู่และย่าคืออรุณ ทัพพะรังสี และพร้อม ชุณหะวัณ คอยดูแลแบบไทยโบราณอย่างใกล้ชิด
จบการศึกษาระดับอนุบาลจากโรงเรียนราชินีบน ระดับมัธยมศึกษาตอนต้นจากโรงเรียนจิตรลดา ระดับมัธยมศึกษาตอนปลายจากโรงเรียนเตรียมอุดมศึกษา เรียนต่อระดับอุดมศึกษาที่มหาวิทยาลัยอัสสัมชัญได้ 1 ปี จึงเรียนต่อคณะนิเทศศาสตร์ วิทยาลัยเมานต์อีดา (Mount Ida College) รัฐแมสซาชูเซตส์ สหรัฐ จากนั้นหลังกลับประเทศไทย ทำงานที่เพนดูลั่ม เป็นพีอาร์อยู่ 6 เดือน แล้วมาทำประชาสัมพันธ์ส่งเสริมการขายนิตยสารเซเวนทีน ฉบับภาษาไทย
ทางด้านผลงานการแสดง มีผลงานภาพยนตร์เรื่อง กุมภาพันธ์ และมีผลงานละครเรื่อง หัวใจห่อใบตอง,ฝันเฟื่อง,รักหลอกๆอย่าบอกใคร,ล่องเรือหารัก และยังเป็นพิธีกรรายการ ฟ้าเมืองไทย
ปี 2552 เธอได้แสดงละครย้อนยุคพร้อมกัน 2 เรื่องคือ ชิงชัง , รอยรักรอยบาป ซึ่งเรื่องชิงชังต้องเล่นเรียบร้อยสุดๆ ส่วนเรื่องรอยรักรอยบาปต้องเล่นร้ายสุดๆ ซี่งเป็นการเล่นร้ายครั้งแรกของเธอ และปี 2555 เธอกลับมารับบทร้ายอีกครั้งกับละคร ดอกโศก ซึ่งเธอต้องประกบคู่กับ ณวัฒน์ กุลรัตนรักษ์ และประชันบทบาทกับ ลัลณ์ลลิน เตจะสา เวศซ์ แต่เธอจะเล่นร้ายน้อยกว่าครั้งแรก เพราะเธอรับบท ปรียากมล ม่ายสาวพราวเสน่ห์ผู้เป็นอดีตคนรักของ อัศนัย ล่าสุดในปี 2556 เธอพลิกบทบาทกลับมารับบทร้ายฉบับเมียหลวงมหาโหดอีกครั้งในละคร จ้าวพายุ นอกจากนี้ เธอยังเป็นผู้จัดละครในเรื่องเดียวกันนี้อีกด้วย
เธอเป็นหลานลุงของกร ทัพพะรังสี รวมทั้งมีศักดิ์เป็นหลานปู่ของพลเอก ชาติชาย ชุณหะวัณ และหลานย่าของท่านผู้หญิงอุดมลักษณ์ ศรียานนท์ภริยาพลตำรวจเอก เผ่า ศรียานนท์ เมื่อนับญาติทางฝั่งย่า
โสภิตนภาสมรสกับธิตินันท์ ชุ่มภาณี เมื่อวันที่ 29 มีนาคม พ.ศ. 2546 ณ วัดพระมหาไถ่ กรุงเทพมหานคร มีบุตรชายคนหนึ่งชื่ออภินันท์ ชุ่มภาณี (ชื่อเล่น เบเน่; 29 มีนาคม 2549) ส่วนตัวเธอนับถือศาสนาพุทธ ขณะที่ครอบครัวฝั่งสามีนับถือศาสนาคริสต์นิกายโรมันคาทอลิก
คณะทำงานเฉพาะกิจด้านวิศวกรรมอินเทอร์เน็ต
คณะทำงานเฉพาะกิจด้านวิศวกรรมอินเทอร์เน็ต หรือ ไออีทีเอฟ () เป็นองค์กรของรัฐบาลกลางแห่งสหรัฐอเมริกา มีหน้าที่กำหนดมาตรฐานโพรโทคอลสำหรับการทำงานของอินเทอร์เน็ต เช่น TCP/IP โดย IETF อยู่ในการควบคุมของ Internet Society ซึ่งสมาชิกของ IETF จะถอนตัวจากสมาชิกภาพทั้งส่วนบุคคล และองค์กรจาก Internet Society มาตรฐานที่กำหนดเป็นรูปแบบของ Request for Comment
ชังลุน
ชังลุน หรือ จังโหลน () เป็นเมืองขนาดเล็กที่อยู่ในเขตกูบังปาซู ทางทิศเหนือของรัฐเกอดะฮ์ ประเทศมาเลเซีย ใกล้เมืองบูกิตกายูฮีตัมซึ่งเป็นเมืองชายแดนติดกับด่านจังโหลน อำเภอสะเดา จังหวัดสงขลาของประเทศไทย มีประชากรประมาณ 1,506 คน (พ.ศ. 2549) ชื่อเมือง "ชังลุน" มาจากภาษาไทยคำว่า "ช้างหล่น"
ชังลุนเป็นส่วนหนึ่งของเขตกูบังปาซู รัฐเกอดะฮ์ ในปี ค.ศ. 2010 มีประชากร 1,506 คน
ประชากรส่วนใหญ่มีเชื้อสายมลายู 694 คน (ร้อยละ 46.1), ชาวมาเลเซียเชื้อสายจีน 583 คน (ร้อยละ 38.7), ชาวมาเลเซียเชื้อสายอินเดีย 86 คน (ร้อยละ 5.7) ชาวมาเลเซียเชื้อสายไทยและภูมิบุตรอื่น ๆ 28 คน (ร้อยละ 1.9) และบุคคลมิได้ถือสัญชาติมาเลเซีย 115 คน (ร้อยละ 7.6)
ทาวิสุพลีบา
"ทาวิสุเพลบา" (ภาษาจอร์เจีย: თავისუფლება) เป็นชื่อเพลงชาติของสาธารณรัฐจอร์เจียในปัจจุบัน เพลงนี้เริ่มใช้เมื่อวันที่ 20 พฤษภาคม พ.ศ. 2547 พร้อมกับธงชาติใหม่ซึ่งเรียกชื่อว่า "ธงห้ากางเขน" และตราแผ่นดินแบบใหม่ โดยการเปลี่ยนแปลงทั้งหมดนี้เกิดขึ้นหลังจากมีการโค่นล้มรัฐบาลจอร์เจียชุดเก่าโดยปราศจากการนองเลือดในปีนั้น ทำนองเพลงมาจากอุปรากรจอร์เจียเรื่อง "เอบซาลอบและเอเตรี" "(Abesalom da Eteri)" และเรื่อง "รัตติกาล" "(Daisi)" ซึ่งเป็นผลงาน ซากาเรีย ปาลิอาชวิลี นักประพันธ์ชาวจอร์เจีย (ზაქარია ფალიაშვილი, Zakaria Paliashvili, พ.ศ. 2414 - พ.ศ. 2476) โดยอิโอเซป เกชากมัดเซ (იოსებ კეჭაყმაძე, Ioseb Kechakmadze) เป็นผู้ดัดแปลงทำนองเพื่อใช้เป็นเพลงชาติ ส่วนเนื้อร้องประพันธ์โดย ดาวิด มากราดเซ (David Magradze, დავით მაღრაძე)
ตามข้อบังคับรัฐสภาแห่งสาธารณรัฐจอร์เจีย หมวด 3 มาตรา 4 และ 5 เพลงชาติจอร์เจียจะใช้บรรเลงในการเปิดและปิดพิธีการต่างๆ ที่สำคัญ และจะใช้บรรเลงเป็นสัญญาณการกล่าวคำปฏิญาณของสมาชิกรัฐภายหลังจะมีการเลือกตั้งและมีสมาชิกรัฐสภาเป็ฯจำนวนมากกว่า 2 ใน 3 ของจำนวนสมาชิกทั้งหมด (ตามหมวด 25 มาตรา 124.7 ของข้อบังคับดังกล่าว) นอกจากนี้ยังใช้บรรเลงก่อนที่ประธานาธิบดีแห่งสาธารณรัฐจอร์เจียจะแถลงรายงานประจำปีต่อรัฐสภาด้วย
ในเวลาเปิดและปิดสถานีโทรทัศน์และวิทยุของจอร์เจีย เช่น โทรทัศน์สาธารณะจอร์เจียและสถานีโทรทัศน์อิดจารา ก็ได้มีการใช้เพลงนี้บรรเลงเป็นสัญญาณการเปิดและปิดสถานีเช่นเดียวกับอีกหลายประเทศ
มิชิแกน (แก้ความกำกวม)
มิชิแกน อาจหมายถึง
ภาษาเยอ
ภาษาเยอ (Nyeu) เป็นภาษาที่อยู่ใน ตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู มีผู้พูดในประเทศไทย 200 คน ในจังหวัดศรีสะเกษ นักภาษาศาสตร์จัดภาษาเยอกับภาษากูยให้เป็นภาษาเดียวกัน เนื่องจากมีการใช้คำศัพท์พื้นฐานร่วมกันมาก มีความแตกต่างกันในเรื่องเสียงของพยัญชนะ และเสียงสระ
ภาษาเยอเป็นภาษาที่มีความอ่อนไหวมาก จากอิทธิพลของภาษาลาว และภาษาเขมรมาก ในหมู่บ้านของชาวเยอ จะพูดภาษาเยอ ภาษาเขมร และภาษาลาว ทำให้มีโอกาสที่จะทำให้ภาษาเยอเป็นภาษาตายได้ในอนาคต
ภาษาเยอพูดกันใน บ้านกุง บ้านขาม ในกิ่งอำเภอศิลาลาด บ้านกลาง หรือบ้านเชือก บ้านจิก บ้านหลุบโมก บ้านดอนเรือ บ้านบากเรือ บ้านร่องโศก บ้านใหญ่ บ้านกลาง บ้านโนน บ้านหว้าน ในอำเภอราษีไศล บ้านขมิ้น บ้านโพนค้อ ในอำเภอเมืองศรีสะเกษ บ้านปราสาทเยอ และบ้านโพนปลัด ในอำเภอไพรบึง
มิเชลล์ โอบามา
มิเชลล์ ลาวอห์น โรบินสัน โอบามา () (เกิด 17 มกราคม พ.ศ. 2507) เป็นภริยาของบารัก โอบามา ประธานาธิบดีแห่งสหรัฐอเมริกาคนที่ 44 ซึ่งนั่นทำให้เธอดำรงสถานะสุภาพสตรีหมายเลขหนึ่งแห่งประเทศสหรัฐอเมริกา และนับเป็นคนแรกที่มีเชื้อสายแอฟริกัน-อเมริกัน
มิเชลล์เกิดและโตในทางตอนใต้ของเมืองชิคาโก รัฐอิลลินอยส์ จบการศึกษาจากมหาวิทยาลัยพรินซ์ตัน และโรงเรียนกฎหมายมหาวิทยาลัยฮาร์เวิร์ด ภายหลังจากจบการศึกษามิเชลล์ได้กลับไปทำงานกับสำนักงานกฎหมายซิดลีย์ออสตินในชิคาโก ก่อนจะพบรักกับบารัก และแต่งงานกัน ทั้งคู่มีบุตรสาวด้วยกันสองคนคือ มาเลีย แอน และซาช่า
ในปี พ.ศ. 2556 มิเชลเป็นผู้ประกาศรางวัลภาพยนตร์ยอดเยี่ยม ในงานประกาศผลรางวัลออสการ์ ครั้งที่ 85 จากทำเนียบขาวมายังดอลบีเธียเตอร์ นับเป็นสุภาพสตรีหมายเลขหนึ่งคนแรกที่เป็นผู้ประกาศรางวัลดังกล่าว
ฮุสนี เรย์
ฮุสนี เรย์ (Husni Ray) นักมวยสากลชาวอินโดนีเซีย เกิดเมื่อ 9 พฤษภาคม พ.ศ. 2506 สถิติการชก 25 ครั้ง ชนะ 17 (น็อค 5) เสมอ 4 แพ้ 4 
ป
เรย์เคยชกมวยสากลสมัครเล่นมาก่อน และเคยติดทีมชาติอินโดนีเซียเข้าแข่งขันในกีฬาซีเกมส์ พ.ศ. 2530 ที่กรุงจาการ์ตาแต่ไม่ได้เหรียญรางวัล เรย์เริ่มชกมวยสากลอาชีพเมื่อ 20 ธันวาคม พ.ศ. 2530 ชนะน็อค ซัส ยันโต ยก 4 และชกชนะเป็นส่วนใหญ่เรื่อยมาจนได้ครองแชมป์อินโดนีเซียรุ่นมินิมัมเวทเมื่อ 23 มีนาคม พ.ศ. 2532 ชนะคะแนน บากีโอ ที่ อินโดนีเซีย และชกป้องกันแชมป์ไว้ได้ถึง 9 ครั้ง จนได้ชิงแชมป์โลกรุ่นมินิมัมเวท WBO เมื่อ 31 กรกฎาคม พ.ศ. 2533 แต่เป็นฝ่ายแพ้คะแนนราฟาเอล ทอร์เรสที่ อินโดนีเซีย ไม่ได้แชมป์ ไฟท์ต่อมา เดินทางมาชิงแชมป์เงารุ่นสตรอเวท WBC ที่ กรุงเทพฯ เมื่อ 13 พฤศจิกายน พ.ศ. 2533 ก็เป็นฝ่ายแพ้คะแนน อัศวิน ศ.ดุสิตไปอีก
เรย์ประสบความสำเร็จในการชกครั้งถัดมา เมื่อขึ้นชิงแชมป์เงารุ่นมินิฟลายเวท IBF เมื่อ 8 มิถุนายน พ.ศ. 2534 ชนะน็อค โจ คอนสแตนติโน ยก 10 ได้แชมป์มาครอง เรย์เดินทางมาป้องกันแชมป์ครั้งแรกที่เวทีราชดำเนิน ปรากฏว่าเป็นฝ่ายแพ้น็อค รัตนพล ส.วรพิน ยก 4 เสียแชมป์ไปเมื่อ 14 มิถุนายน พ.ศ. 2535 จากนั้น เรย์ก็แขวนนวมไป
สำนักวิชาเทคโนโลยีสังคม มหาวิทยาลัยเทคโนโลยีสุรนารี
สำนักวิชาเทคโนโลยีสังคม มหาวิทยาลัยเทคโนโลยีสุรนารี เป็นสำนักวิชาที่จัดการเรียนการสอนด้านสังคมศาสตร์ โดยจัดการเรียนการสอนรายวิชาบริการกลาง คือ ศึกษาทั่วไปและภาษาอังกฤษ จัดการเรียนการสอนเพื่อผลิตบัณฑิตทั้งระดับปริญญาตรี ปริญญาโท และปริญญาเอก มุ่งเน้น “คุณธรรมนำความรู้” ทุกรายวิชาจะกำหนด “คุณธรรมประจำรายวิชา” ไว้เพื่อให้นักศึกษายึดถือ และจัดกิจกรรมการเรียนนำคุณธรรมมาปฏิบัติ สำนักวิชาเทคโนโลยีสังคม มุ่งมั่นสร้างสรรค์งานวิจัย งานวิชาการ อันเป็นนวัตกรรม เพื่อนำกลับไปใช้ในการเรียนการสอน การบริการวิชาการและการทะนุบำรุงศิลปะและวัฒนธรรมอย่างครบวงจร
พระราชบัญญัติมหาวิทยาลัยเทคโนโลยีสุรนารี พ.ศ. 2533 ได้กำหนดให้สำนักวิชาเทคโนโลยีสังคมเป็นหนึ่งในหน่วยงานหลักที่มีหน้าที่ต้องปฏิบัติภารกิจให้ครบทั้ง 5 ประการ คือ การผลิตบัณฑิต การวิจัย การปรับแปลงถ่ายทอดและพัฒนาเทคโนโลยี การบริการวิชาการแก่สังคม และการทะนุบำรุงศิลปะและวัฒนธรรม ซึ่งสำนักวิชาเทคโนโลยีสังคม ได้ปฏิบัติครบทั้ง 5 ภารกิจมาตั้งแต่ พ.ศ. 2536 ซึ่งเป็นปีที่มหาวิทยาลัยเทคโนโลยีสุรนารีเริ่มเปิดดำเนินการ
คำว่า “เทคโนโลยีสังคมหรือวิทยาศาสตร์สังคม” หมายถึง วิทยาการสมัยใหม่ที่ประยุกต์วิธีการทางวิทยาศาสตร์เข้ามาประสมประสานใช้ประโยชน์ ดังนั้น วิชาการด้านสังคมศาสตร์และมนุษยศาสตร์ที่ประยุกต์ใช้วิทยาศาสตร์ น่าจะเรียกว่าได้ เทคโนโลยีสังคม ซึ่งเป็นเทคโนโลยีที่พัฒนาพื้นฐานทางสังคมให้ดีขึ้น ซึ่งตรงกับแนวคิดในการตั้งสำนักวิชาเทคโนโลยีสังคมของมหาวิทยาลัยเทคโนโลยีสุรนารี
สำนักวิชาเทคโนโลยีสังคม เป็นชื่อที่มีความแตกต่างจากมหาวิทยาลัยอื่น โดยมหาวิทยาลัยแต่ละแห่งจะใช้ชื่อเรียกแตกต่างกันไป ได้แก่ คณะมนุษยศาสตร์ หรือ คณะสังคมศาสตร์ เป็นต้น ตามความหมายของพจนานุกรมราชบัณฑิตยสถาน คำว่า “เทคโนโลยี” หมายถึง “วิทยาการที่นำเอาความรู้ทางวิทยาศาสตร์มาใช้ให้เกิดประโยชน์ในทางปฏิบัติได้ ประยุกต์ได้” ดังนั้น “เทคโนโลยีสังคม” จึงเป็นศาสตร์ทางสังคมยุคใหม่ถือว่าเป็นวิทยาศาสตร์เพราะว่าใช้วิธีการทางวิทยาศาสตร์ แต่นำมาประยุกต์ใช้ในด้านสังคม ซึ่งหมายความว่า “วิทยาการที่นำเอาความรู้ทางสังคมศาสตร์หรือวิทยาศาสตร์สังคมมาใช้ให้เกิดประโยชน์ในทางปฏิบัติ” หรือเรียกว่า “สังคมศาสตร์ประยุกต์”
ปัจจุบันสำนักวิชาเทคโนโลยีสังคม เปิดสอนระดับปริญญาตรี ระดับปริญญาโท และระดับปริญญาเอก หลักสูตรที่เปิดสอนได้แก่ หลักสูตรวิทยาการสารสนเทศบัณฑิต หลักสูตรการจัดการบัณฑิต หลักสูตรการจัดการมหาบัณฑิต หลักสูตรวิทยาการสารสนเทศมหาบัณฑิต หลักสูตรศิลปศาสตร มหาบัณฑิต (ภาษาอังกฤษศึกษา) หลักสูตรศิลปศาสตรดุษฎีบัณฑิต (ภาษาอังกฤษศึกษา) และเปิดสอนหลักสูตรวิทยาการสารสนเทศดุษฎีบัณฑิต ในภาคการศึกษาที่ 1 ปีการศึกษา 2553
หลุยส์ เอสตาบา
หลุยส์ เอสตาบา (Luis Estaba) นักมวยสากลชาวเวเนซุเอลา เกิดเมื่อ 13 สิงหาคม พ.ศ. 2481 ที่เมือง Guiria สถิติการชก 53 ครั้ง ชนะ 42 (น็อค 28) เสมอ 2 แพ้ 9 
หลุยส์ อัลเบอร์โต เอสตาบา เป็นนักมวยสากลระดับอดีตแชมป์โลกของเวเนซุเอลาเกิดที่มากูโร มีชื่อเล่นว่า Lumumba เริ่มชกมวยอาชีพเมื่อ พ.ศ. 2510 เมื่ออายุได้ 29 ปี เขาชกชนะรวดมาตลอดจนมาแพ้ครั้งแรกให้กับ นาตาลิโอ จิเมเนซ เมื่อ พ.ศ. 2511 ใน พ.ศ. 2518 เอสตาบาได้ชิงแชมป์โลกรุ่นไลท์ฟลายเวท WBC ที่ว่าง ชนะน็อค ราฟาเอล โลเวอรา ยก 4 เมื่อ 13 กันยายนได้ครองแชมป์โลก จากนั้นชกป้องกันตำแหน่งได้ถึง 11 ครั้ง ชกชนะนักมวยได้หลายคน เช่น ฟรังโก อูเดลลา ราฟาเอล เปโดรซา เนตรน้อย ศ.วรสิงห์ และได้เป็นนักกีฬาแห่งปีของเวเนซุเอลาเมื่อ พ.ศ. 2520
ต่อมา ใน พ.ศ. 2521 เอสตาบาเสียแชมป์โลกให้กับเฟรดดี้ คัลติลโล นักมวยจากเม็กซิโก โดยเป็นฝ่ายแพ้น็อคในยกที่ 14 เมื่อ 19 กุมภาพันธ์ ต่อมา เมื่อคัสติลโลเสียแชมป์ให้เนตรน้อย เอสตาบาซึ่งได้ครองแชมป์อเมริกากลางได้ขึ้นชิงแชมป์โลกกับเนตรน้อยอีกแต่เป็นฝ่านแพ้น็อคไปเมื่อ 29 กรกฎาคม การชกครั้งนี้เป็นการชกครั้งสุดท้ายของเอสตาบา เพราะในเวเนซุเอลาห้ามผู้ที่อายุมากกว่า 40 ปี ชกมวย และเอสตาบาก็อายุครบ 40 ปีในอีกสองสัปดาห์ต่อมา
ราชอาณาจักรเกย์และเลสเบียนแห่งหมู่เกาะคอรัลซี
ราชอาณาจักรเกย์และเลสเบียนแห่งหมู่เกาะคอรัลซี () เป็นประเทศที่จำลองขึ้นเพื่อเป็นสัญลักษณ์ในการเคลื่อนไหวทางการเมืองของกลุ่มเรียกร้องสิทธิชาวเกย์ () ตั้งอยู่ทางตะวันออกเฉียงใต้ของรัฐควีนส์แลนด์ ประเทศออสเตรเลีย การสถาปนาประเทศนี้เป็นการแสดงออกของลัทธิชาตินิยมในหมู่ผู้ชื่นชอบเพศเดียวกัน ()
หลังจากที่รัฐสภากลางแห่งออสเตรเลียได้ออกกฎหมายห้ามการสมรสระหว่างเพศเดียวกันใน พ.ศ. 2547 กลุ่มเรียกร้องสิทธิชาวเกย์แห่งออสเตรเลียได้ล่องเรือไปถึงเกาะที่ใหญ่ที่สุดในหมู่เกาะคอรัลซีและปักธงแห่งชาวเกย์กลางเกาะแล้ว ได้ประกาศแยกหมู่เกาะคอรัลซีจากประเทศออสเตรเลียและสถาปนาเป็น "ราชอาณาจักรเกย์และเลสเบียนแห่งหมู่เกาะคอรัลซี" เมื่อวันที่ 14 มิถุนายน 2547 โดยนายเดล พาร์เคอร์ แอนเดอร์ซัน (Dale Parker Anderson; เกิด พ.ศ. 2508) สมาชิกคนหนึ่งของกลุ่มฯ ได้สถาปนาตนเองเป็นจักรพรรดิเดลที่ 1 ()
ในปีถัดมา กลุ่มเรียกร้องสิทธิชาวเกย์แห่งออสเตรเลียจำใจเข้าไปมีส่วนเกี่ยวข้องในข้อพิพาทภายในประเทศหลายประการ และในการแยกตัวจากออสเตรเลียของหลายกลุ่ม เช่น การสถาปนาเครือจักรภพเกย์และเลสเบียน () อันมีนายแจ็กซ์ บรูกซ์ (Jaix Broox) เป็นผู้นำคนแรก, การสถาปนาชนเผ่าเกย์ () มีนายบิล ฟรีแมน (Bill Freeman) และนายอองรีก เปแรซ (Enrique Pérez) เป็นผู้นำร่วมกันคนแรก, ตลอดจนการสถาปนามูลนิธิเพื่อปิตุภูมิของชาวเกย์ () มีนายวิกเตอร์ ซิมเมอร์แมน (Victor Zimmerman) เป็นประธานมูลนิธิคนแรก
อย่างไรก็ดี การสถาปนาราชอาณาจักรเกย์และเลสเบียนแห่งหมู่เกาะคอรัลซีไม่ได้รับการยอมรับจากรัฐชาติใด ๆ และไม่ได้มีการตั้งถิ่นฐานบ้านเรือนจริง ๆ บนเกาะ หมู่เกาะคอรัลซียังคงร้างผู้คนอยู่ตามเดิม และถึงแม้ว่าในวันที่ 1 มกราคม 2549 ราชอาณาจักรฯ ได้เริ่มจัดตั้งและให้บริการไปรษณีย์ระหว่างรัฐควีนส์แลนด์กับหมู่เกาะคอรัลซี เรียกชื่อ "ราชไปรษณีย์เกย์" () แต่ก็มิได้มีการรับรองหรือยืนยันเอกราชของราชอาณาจักรฯ นี้จริง ๆ
กระนั้น ผู้บริหารราชอาณาจักรฯ นับแต่เดือนมิถุนายน 2549 เป็นต้นมา ได้จำหน่ายตราไปรษณียากร และตั้งเป้าไว้ว่าจะผลิตตราไปรษณียากรชุดอนุรักษนิยมออกมาเรื่อย ๆ เพื่อ "ส่งเสริมเกียรติภูมิอันสูงส่งและเป็นเอกลักษณ์ของบรรดานักสะสมตราไปรษณียากร" นอกจากนี้ เว็บไซต์ของราชอาณาจักรฯ ยังได้ประกาศว่าราชอาณาจักรมีสิทธิที่จะดำเนินด้วยตนเองซึ่งเศรษฐกิจทั้งปวงของราชอาณาจักร ทั้งทางการท่องเที่ยว การประมง และการจำหน่ายตราไปรษณียากรอีกด้วย
โคกิ คาเมดะ
โคกิ คะเมะดะ () หรือ คะเมะดะ โกกิ นักมวยสากลชาวญี่ปุ่น เกิดเมื่อวันที่ 17 พฤศจิกายน พ.ศ. 2529 ที่เมืองโอซะกะ ประเทศญี่ปุ่น
คะเมะดะเป็นบุตรคนโตของ ชิโร คะเมะดะ ผู้เป็นเทรนเนอร์และพ่อของตนเอง ทั้งตัวของโคกิ คะเมะดะเองก็ยังมีน้องชายอีก 2 คน ที่เป็นนักมวยเช่นเดียวกัน นั่นก็คือ ไดกิ คะเมะดะ และ โตโมะกิ คะเมะดะ ได้ชื่อว่าเป็นนักมวยที่มีทั้งชาวญี่ปุ่นรักและชังในเวลาเดียวกัน เนื่องจากมีบุคลิกท่าทางการชกมวยและการสัมภาษณ์ทางสื่อมวลชนที่กวนประสาท
คะเมะดะเริ่มต้นการชกมวยอาชีพ 8 ครั้งแรก ด้วยการชนะนักมวยชาวไทยล้วน ๆ รวมทั้งการชนะน็อค สมาน ส.จาตุรงค์ อดีตแชมป์โลกชาวไทยใน ยกที่ 1 ในการชกครั้งที่ 7 ด้วย จากนั้น ได้ครองแชมป์ OPBF รุ่นฟลายเวทและแชมป์โลกของสมาคมมวยโลก (WBA) ในรุ่นจูเนียร์ฟลายเวท แล้วสละเพื่อขึ้นไปชกในรุ่นฟลายเวท เมื่อไดกิ คะเมะดะ น้องชายทำผิดกติกาในการชกกับ ไดสุเกะ ไนโต ในการชิงแชมป์ฟลายเวท สภามวยโลก (WBC) ทำให้ตระกูลคะเมะดะทั้งหมดถูกสั่งห้ามชกในญี่ปุ่น ต้องเดินทางไปชกที่เม็กซิโกอยู่ 2 ครั้ง แต่ก็ได้รับอนุญาตให้กลับมาชกได้ในบ้านเกิดอีกครั้ง
ในที่สุด คะเมะก็ได้มีโอกาสขึ้นชิงแชมป์โลกอีกครั้งในรุ่นฟลายเวท ของสภามวยโลก กับ ไดสุเกะ ไนโตะ นักมวยเพื่อนร่วมชาติที่คว้าแชมป์มาจาก พงษ์ศักดิ์เล็ก กระทิงแดงยิม นักมวยชาวไทย ผลการชกปรากฏว่าคะเมะดะเป็นฝ่ายเอาชนะคะแนนไปได้อย่างขาดลอย 116-112, 117-111 และ 117-111
แต่เมื่อมาป้องกันตำแหน่งครั้งแรกกับ พงษ์ศักดิ์เล็ก แล้ว เมื่อวันที่ 27 มีนาคม พ.ศ. 2553 คะเมะดะเป็นฝ่ายมีแผลแตกตั้งแต่ยกที่ 4 และพงษ์ศักดิ์เล็กเป็นฝ่ายถูกตัดคะแนนในยกที่ 5 จากหัวชน แต่ก็ไม่อาจทำอะไรพงษ์ศักดิ์เล็กได้ชัดเจน จึงเป็นฝ่ายแพ้คะแนนไปอย่างไม่เป็นเอกฉันท์ 114-114, 116-112 และ 115-112 เสียแชมป์โลกไปเพียงการป้องกันตำแหน่งครั้งแรกเท่านั้นเอง
ต่อมา โคกิ คะเมะดะ ได้เลื่อนรุ่นขึ้นไปชกในรุ่นแบนตั้มเวท และสามารถคว้าแชมป์โลกในรุ่นนี้มาได้ของสมาคมมวยโลก ในปลายปี พ.ศ. 2553
ในการป้องกันตำแหน่งกับ พนมรุ้งเล็ก ไก่ย่างห้าดาวยิม นักมวยชาวไทยเมื่อต้นเดือนเมษายน พ.ศ. 2556 ปรากฏว่าคะเมะดะเอาชนะคะแนนไม่เป็นเอกฉันท์ ท่ามกลางเสียงวิจารณ์จากสื่อมวลชนชาติที่เป็นกลางหรือแม้แต่ของญี่ปุ่นเองก็ตาม เห็นว่าคะเมะดะไม่สมควรที่จะเป็นผู้ชนะ และเจ้าตัวเองก็ได้ยอมรับด้วยว่า ตัวเองชกได้แย่ในครั้งนี้และกล่าวขอโทษต่อแฟน ๆ มวยบนเวทีหลังการชกเสร็จถึง 6 ครั้ง
โคกิ คะเมะดะ ได้ป้องกันตำแหน่งไปอีก 2 ครั้ง และได้สละตำแหน่งเมื่อเดือนเมษายน ปีถัดมา เพื่อที่จะลดรุ่นลงไปชกในรุ่นจูเนียร์แบนตั้มเวทแทน โดยมีเป้าหมายจะขอชิงแชมป์โลกรุ่นนี้ของ WBA กับ โคเฮอิ โคโนะ นักมวยเพื่อนร่วมชาติที่ได้ตำแหน่งมาจากการเอาชนะทีเคโอ เด่นเก้าแสน กระทิงแดงยิม ซึ่งเป็นแชมป์เฉพาะกาลชาวไทย ไปก่อนหน้านี้ไม่นาน
สละแชมป์